EVROPSKA KOMISIJA Bruselj, 18.12.2020 COM(2020) 848 final SPOROČILO KOMISIJE EVROPSKEMU PARLAMENTU IN SVETU Tehnična prilagoditev finančnega okvira za leto 2021 v skladu s členom 4 Uredbe Sveta (EU, Euratom) 2020/2093 o večletnem finančnem okviru za obdobje 2021–2027



1.Uvod Uredba Sveta (EU, Euratom) 2020/2093 o večletnem finančnem okviru za obdobje 2021–2027 (v nadaljnjem besedilu: uredba o večletnem finančnem okviru) vsebuje preglednico finančnega okvira za EU-27 za obdobje 2021–2027 v cenah iz leta 2018 (preglednica 1). Namen tega sporočila je v skladu s členom 4 uredbe o večletnem finančnem okviru proračunskemu organu sporočiti rezultat tehnične prilagoditve za leto 2021. Tehnična prilagoditev zlasti določa zgornje meje odhodkov v tekočih cenah na podlagi fiksnega deflatorja v višini 2 %, kot je določen v členu 4(2) uredbe o večletnem finančnem okviru. Na podlagi najnovejših gospodarskih napovedi sporočilo vsebuje tudi izračun razlike do zgornje meje lastnih sredstev, določene v skladu s trenutno veljavnim sklepom Sveta o sistemu virov lastnih sredstev Evropske unije, sprejetim v skladu s členom 311(3) PDEU. V sporočilu je predstavljen tudi izračun zneskov, ki so na voljo v okviru enotnega instrumenta za rezervo v skladu s členom 11 uredbe o večletnem finančnem okviru. Komisija bo od leta 2022 naprej, kot je določeno v členu 5 uredbe o večletnem finančnem okviru, izračunala tudi prilagoditve za posamezne programe, naštete v Prilogi II k uredbi o večletnem finančnem okviru, in jih vključila v sporočilo o tehnični prilagoditvi. V skladu s členom 4(1) uredbe o večletnem finančnem okviru Komisija vsako leto pred začetkom proračunskega postopka za leto n+1 opravi tehnično prilagoditev finančnega okvira in rezultate sporoči proračunskemu organu. Glede na to, da tehnična prilagoditev za leto 2021 temelji na določbah uredbe o večletnem finančnem okviru, ki pred začetkom proračunskega postopka za leto 2021 še ni bila sprejeta, ta tehnična prilagoditev izjemoma ni bila izvedena pred začetkom proračunskega postopka. Vendar bi proračun za leto 2021 moral biti v skladu z zgornjimi mejami in zneski, ki izhajajo iz te tehnične prilagoditve. V skladu s členom 4(4) uredbe o večletnem finančnem okviru dodatne tehnične prilagoditve za zadevno leto, bodisi med zadevnim letom bodisi kot naknadni popravki v naslednjih letih, niso mogoče. 2.Prilagoditev preglednice večletnega finančnega okvira (Priloga – preglednici 1 in 2) Preglednica 1 v Prilogi prikazuje večletni finančni okvir za EU-27 v cenah iz leta 2018 iz uredbe o večletnem finančnem okviru, prilagojen v skladu s členom 2(1). Preglednica 2 prikazuje večletni finančni okvir za EU-27, prilagojen glede na tekoče cene. Finančni okvir, izražen v odstotku bruto nacionalnega dohodka (BND) Unije, je posodobljen z najnovejšimi razpoložljivimi gospodarskimi napovedmi Evropske komisije (jesen 2020). Glede na napovedi je bil BND za leto 2021 določen v višini 13 896 720 milijonov EUR v tekočih cenah za EU-27. 2.1.Glavni rezultati tehnične prilagoditve večletnega finančnega okvira za leto 2021 Skupna zgornja meja za odobritve za prevzem obveznosti v večletnem finančnem okviru za leto 2021 znaša 163 483 milijonov EUR v tekočih cenah, kar je enako 1,18 % BND. Skupna zgornja meja za odobritve plačil v večletnem finančnem okviru znaša 166 140 milijonov EUR v tekočih cenah, kar ustreza 1,20 % BND. Na podlagi trenutno veljavnega sklepa Sveta o sistemu virov lastnih sredstev ostane razlika do zgornje meje lastnih sredstev za odobritve plačil v znesku 621 milijonov EUR. Vendar je na podlagi Sklepa Sveta z dne 14. decembra 2020 2020/2053/EU, Euratom o sistemu virov lastnih sredstev zgornja meja lastnih sredstev za odobritve plačil določena na 1,40 % BND, kar je v letu 2021 enako 194 554 milijonom EUR. To bi pomenilo razliko med zgornjo mejo večletnega finančnega okvira za odobritve plačil in zgornjo mejo lastnih sredstev za odobritve plačil v višini 28 414 milijonov EUR ali 0,20 % BND. Ko bo Sklep Sveta 2020/2053/EU, Euratom začel veljati, se bo uporabljal retroaktivno od 1. januarja 2021. Spodnja preglednica vsebuje podatke za obdobje 2021–2027 o razliki v odstotku BND med trenutno veljavnima zgornjo mejo večletnega finančnega okvira za odobritve plačil in zgornjo mejo lastnih sredstev za odobritve plačil v višini 1,20 % BND. Preglednica za informativne namene zagotavlja tudi razliko do zgornje meje na podlagi predlagane nove zgornje meje lastnih sredstev v višini 1,40 % BND. V % BND EU-27 2021 2022 2023 2024 2025 2026 2027 2021–2027 Zgornja meja v večletnem finančnem okviru za odobritve plačil 1,20 % 1,15 % 1,10 % 1,09 % 1,07 % 1,06 % 1,06 % 1,10 % Razlika do zgornje meje lastnih sredstev na podlagi Sklepa Sveta 2014/335/EU, Euratom 0,00 % 0,05 % 0,10 % 0,11 % 0,13 % 0,14 % 0,14 % 0,10 % Razlika do zgornje meje lastnih sredstev na podlagi Sklepa Sveta 2020/2053/EU, Euratom 0,20 % 0,25 % 0,30 % 0,31 % 0,33 % 0,34 % 0,34 % 0,30 %

2.2.Prilagoditev posebne zgornje meje za razdelek 3 V skladu s členom 2(1) uredbe o večletnem finančnem okviru se posebna zgornja meja za razdelek 3 v zvezi z odhodki, povezanimi s trgom, in neposrednimi plačili (prvi steber skupne kmetijske politike – SKP) v obdobju 2021–2027 prilagodi po prenosih med prvim in drugim stebrom SKP v skladu s pravnim aktom, ki določa te prenose. Skupni znesek zgornje meje odobritev za prevzem obveznosti za razdelek 3 se ne spremeni. Posebna zgornja meja za razdelek 3 je prvič prilagojena v okviru tehnične prilagoditve večletnega finančnega okvira za leto 2021. Roka za predložitev uradnih obvestil držav članic Komisiji sta bila 31. december 2019 in 8. februar 2020. Rezultat je bil določen v Delegirani uredbi Komisije (EU) 2020/756 z dne 1. aprila 2020. Zaradi krize, ki jo je povzročila pandemija COVID-19, je bila ta delegirana uredba dodatno spremenjena z Delegirano uredbo Komisije (EU) 2020/1314 z dne 10. julija 2020. Spremembo posebne zgornje meje za razdelek 3 v tekočih cenah je treba zaradi tehnične prilagoditve preglednice večletnega finančnega okvira, ki vsebuje zneske v cenah iz leta 2018, pretvoriti v cene iz leta 2018. V ta namen se neto zneski najprej pretvorijo v cene iz leta 2018 z uporabo fiksnega deflatorja v višini 2 %. Ta znesek se nato zaokroži navzgor, da dobimo prilagojeno posebno zgornjo mejo, saj so zgornje meje večletnega finančnega okvira lahko izražene samo v milijonih eurov. Samo s tako zaokrožitvijo navzgor je mogoče zagotoviti, da je posebna zgornja meja večletnega finančnega okvira vedno višja od neto zneskov, ki so na voljo za odhodke v okviru Evropskega kmetijskega jamstvenega sklada (EKJS). Tako dobljena majhna razlika ne pomeni razpoložljive razlike, temveč izhaja izključno iz zaokroževanja. Komisija bo za vsak letni proračun uporabila natančne neto zneske, ki so na voljo za odhodke EKJS. V spodnji preglednici je prikazan neto rezultat (v milijonih EUR) prenosa med stebroma SKP in njihov učinek na posebno zgornjo mejo razdelka 3. 3.Posebni instrumenti Nad zgornjimi mejami odhodkov v večletnem finančnem okviru za obdobje 2021–2027 je na voljo več posebnih instrumentov. Namen teh instrumentov je zagotoviti hitro ukrepanje v primeru izjemnih ali nepredvidenih dogodkov ter znotraj določenih meja omogočiti prilagodljivost nad dogovorjenimi zgornjimi mejami odhodkov. 3.1.Posebni tematski instrumenti 3.1.1.Evropski sklad za prilagoditev globalizaciji V skladu s členom 8 uredbe o večletnem finančnem okviru se lahko iz Evropskega sklada za prilagoditev globalizaciji zagotovi največ 186 milijonov EUR na leto v cenah iz leta 2018; v letu 2021 to pomeni 197,4 milijona EUR v tekočih cenah (1 467,4 milijona EUR za celotno obdobje v tekočih cenah). Neporabljenih zneskov iz prejšnjega leta ni mogoče prenesti v naslednje leto. 3.1.2.Rezerva za solidarnost in nujno pomoč V skladu s členom 9 uredbe o večletnem finančnem okviru se lahko iz rezerve za solidarnost in nujno pomoč zagotovi največ 1 200 milijonov EUR na leto v cenah iz leta 2018; v letu 2021 to pomeni 1 273,4 milijona EUR v tekočih cenah (9 467,2 milijona EUR za celotno obdobje v tekočih cenah). Del neporabljenega zneska iz prejšnjega leta se lahko prenese v naslednje leto. Na dan tega sporočila je znesek v višini 47 981 598 EUR Solidarnostnega sklada EU neporabljen in bo prenesen iz leta 2020 v leto 2021. 3.1.3.Rezerva za prilagoditev na brexit V skladu s členom 10 uredbe o večletnem finančnem okviru se lahko v obdobju 2021–2027 uporabi rezerva za prilagoditev na brexit v skupnem znesku 5 000 milijonov EUR v cenah iz leta 2018. Znesek se v proračun vnese kot rezervacija. 3.2.Posebni netematski instrumenti 3.2.1.Enotni instrument za rezervo